**Michigan** [ˈmɪʃɪɡən] on Yhdysvaltojen osavaltio. Se liittyi liittovaltioon 26. osavaltiona 26. tammikuuta 1837. Osavaltion nimi tulee Michiganjärven nimestä, jonka uskotaan tulevan chippewa-heimon kielen sanasta *meicigama*, 'suuri vesi'. Osavaltion väkiluku vuonna 2020 oli noin 10,1 miljoonaa.

Maantiede
---------

Michigania ympäröi neljä Yhdysvaltojen ja Kanadan rajoilla olevista Isoistajärvistä. Michiganin rajanaapureita ovat etelässä Indiana ja Ohio sekä Ylä-Michiganin niemimaan rajanaapurina Wisconsin.

Osavaltion pääkaupunki on Lansing. Michiganissa asuu paljon amerikansuomalaisia. Michiganilla on enemmän makeanveden rantaviivaa kuin millään muulla Yhdysvaltain osavaltiolla ja toiseksi eniten rantaviivaa Alaskan jälkeen. Michigan jakautuu kahteen niemimaahan, Ylä- ja Ala-Michiganiin. Niemimaita yhdistää noin kahdeksan kilometriä pitkä Mackinac Bridge. Kaikki Michiganin suuret kaupungit ovat Ala-Michiganissa. Ylä-Michiganissa on enemmän erämaata kuin Ala-Michiganissa, ja yli 90 prosenttia siitä on metsää.

Michiganissa on lauhkea ilmasto, ja vuodenajat erottuvat selvästi toisistaan. Lämpimintä on eteläisen niemimaan eteläosissa. Detroitissa on lämpimintä heinäkuussa, jolloin keskimääräinen ylin lämpötila on 28,1 astetta. Keskimääräinen alin on pakkasen puolella joulukuusta maaliskuuhun, alimmillaan tammikuussa −6,5 astetta.

Avoveden vaikutus lumisateeseen tuntuu Isojenjärvien läheisyydessä: eniten lunta sataa (465 senttimetriä vuodessa) Houghtonissa ja Calumetissa Yläjärven rannalla.

### Tärkeitä asutuskeskuksia

Detroitin liikekeskustaa.
Suurimmat kaupungit Michiganissa ovat (vuoden 2000 väestönlaskennan mukaan):

* Detroit, väestömäärä 951 270 (tunnetaan "moottorikaupunkina").
* Grand Rapids, väestömäärä 197 800 ("huonekalukaupunki").
* Warren, väestömäärä 138 247.
* Flint, väestömäärä 124 943 (General Motorsin kotipaikka, tunnetaan "kulkuvälinekaupunkina")
* Sterling Heights, väestömäärä 129 699
* Lansing, väestömäärä 119 128 (osavaltion pääkaupunki).
* Ann Arbor, väestömäärä 114 024 (Michiganin yliopiston kotipaikka)
* Livonia, väestömäärä 100 545
* Dearborn, väestömäärä 98 000

Historia
--------

Ennen eurooppalaisia nykyistä Michiganin aluetta asuttivat algonkin-kansat.

Michiganin alueen ensimmäiset eurooppalaiset olivat ranskalaisia turkiskauppiaita. Britit voittivat heiltä alueita ranskalaisten intiaanisodassa (1754–1763). Seuraavien viidenkymmenen vuoden aikana britit, intiaanit ja yhdysvaltalaiset joukot kävivät alueella useita taisteluita. Michigan liittyi Yhdysvaltoihin 1837.

Kanavien rakentaminen paransi Suurten järvien käyttöä kuljetusreittinä, ja rautatien rakentamisen jälkeen puutavara- ja kaivosteollisuus saivat uutta potkua.

Michigan oli ensimmäisiä paikkoja Amerikassa johon tuli suomalaisia siirtolaisia vuonna 1865.

1900-luvun alussa Michiganista tuli autoteollisuuden keskus. Kolmen suuren autonvalmistajan, General Motors, Ford ja Chrysler, pääkonttorit olivat Detroitissa. Tehtaat houkuttelivat työvoimaa Euroopasta ja Yhdysvaltojen eteläosista. 1920-luvulla Detroit oli Yhdysvaltojen neljänneksi suurin kaupunki.

Toisen maailmansodan aikana Michiganin teollisuus määrättiin tuottamaan sotatarvikkeita. Chrysler teki tankkeja, Ford lentokoneita ja uudentyyppistä maastoajoneuvoa jota alettiin kutsua jeepiksi. General Motors tuotti erilaisia tankkeja, panssariajoneuvoja, lentokoneen moottoreita ja maihinnousukalustoa. Oldsmobilen tehtailla valmistettiin tykistölle ammuksia.

Sekä Suuri lama että 1970-luvun öljykriisi kohtelivat Michiganin teollisuutta kaltoin, ja aiheuttivat massatyöttömyyttä. Öljykriisin jälkeen pienet ja tehokkaat japanilaisautot alkoivat valloittaa markkinaosuutta amerikanraudoilta.

Hallinto
--------

Michigan State Capitol.
Michiganin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 38 jäsentä, alahuoneessa eli edustajainkokouksessa on 110 jäsentä.

Ylintä toimeenpanovaltaa käyttää kuvernööri. Vuoden 2019 alusta kuvernöörinä on ollut Gretchen Whitmer.

Osavaltio on jaettu 83 piirikuntaan.

Michiganissa oli ensimmäinen englanninkielisen alueen hallitus, joka hylkäsi kuolemanrangaistuksen, jo vuonna 1846.

Talous
------

Michiganin bruttokansantuote vuonna 2010 oli 384 miljardia dollaria. Se oli Yhdysvaltojen osavaltioista 12. sijalla.

Michiganin tärkeimpiä maataloustuotteita ovat juusto ja muut maitotuotteet. Kaivoksista saadaan rautaa ja kalkkikiveä. Teollisuus tuottaa autoja, lentokoneita ja veneitä.

Vuonna 2013 Yhdysvaltojen liikevaihdoltaan suurimpien yritysten Fortune 500-listalla oli 19 michiganilaista yritystä. Suurimmat niistä olivat General Motors ja Ford sijoilla 7. ja 10. Michiganissa on 1 500 teollisuusyritystä ja 370 teknologian kehityskeskusta. Insinöörien osuus väestöstä on suurempi kuin missään muussa osavaltiossa. Vuonna 2010 kolme suurta autotehdasta olivat osavaltion suurimmat työnantajat. Silti palvelusektori kasvoi suurimmaksi työllistyalaksi.

Michiganissa yksityishenkilöiden tuloverotus on tasavero, vuonna 2013 veroprosentti oli 4,25 %. Veroaste oli 9.84 %.

### Liikenne

Michiganissa on kaikkiaan 47 lentoasemaa. Suurin niistä on Detroit Metropolitan Wayne County International Airport.

Michiganissa on 24 satamaa, joista suurimmat Detroitissa, Menomineessa ja Sault Ste Mariessa. Detroitin satamassa käsitellyt rahtimäärät olivat Yhdysvalloissa 41. suurimmat vuonna 2011.

Väestö
------

Michiganin väestöntiheys.
Michiganin väkiluku vuonna 2020 oli 10 077 331.

Hancock/Houghtonin kuparikaivosalueilla on merkittävä määrä suomalaistaustaisia asukkaita, joiden esi-isät ovat tulleet kaivoksiin töihin 1800-luvulta alkaen.

Michiganissa on useita yksityisiä ja julkisia yliopistoja. Vuoden 2014 4icu-luokituksen mukaan niistä parhaita ovat.

1. Michiganin yliopisto
2. Michiganin osavaltionyliopisto
3. Michiganin teknillinen yliopisto
4. Waynen osavaltionyliopisto
5. Länsi-Michiganin yliopisto

Kulttuuri
---------

Detroitin ensimmäinen oopperatalo rakennettiin jo ennen sisällissotaa. Detroitin sinfoniaorkesteri perustettiin 1914.

Elokuvaohjaaja Francis Ford Coppola syntyi Detroitissa. Hänen isänsä soitti Detroitin sinfoniaorkesterissa.

Kirjailija Joyce Carol Oates asui 1960-luvulla Detroitissa ja opetti sen yliopistossa. Kaupungin tapahtumat vaikuttivat hänen varhaisiin teoksiinsa. Hän on saanut useita kirjallisuuspalkintoja, esimerkiksi National Book Awardin.

1950-luvulta alkaen Detroitissa vaikutti rockin historian merkittävä levy-yhtiö Motown. Sen muusikoihin kuuluivat Stevie Wonder, The Temptations, Aretha Franklin ja Diana Ross. Madonna on kuitenkin menestynein michiganilaistähti. Hän syntyi ja asui Michiganissa ja opiskeli Michiganin yliopistossa kaksi vuotta tanssistipendin turvin.

Urheilu
-------

Järjestäytynyt joukkueurheilu alkoi, kun useaan kaupunkiin perustettiin baseball-joukkueita 1850- ja 1860-luvuilla. Detroit Tigers pelasi ensimmäisen liigaottelunsa 1901. Se on voittanut American Leaguen kymmenen kertaa.

Muita pääsarjajoukkueita ovat Detroit Lions amerikkalaisessa jalkapallossa, Detroit Red Wings jääkiekossa ja Detroit Pistons miesten koripallossa.

Lähteet
-------

1. 1 2 3  QuickFacts - Michigan U.S. Census Bureau. Viitattu 21.8.2021. (englanniksi)
2. ↑  Explore the States  2000–2009. Library of Congress in Washington, D.C..  Arkistoitu 25.8.2009. Viitattu 20.8.2009. (englanniksi)
3. ↑  Geography of Michigan *Learn About the 50 States*. Netstate. Viitattu 25.3.2012. (englanniksi)
4. ↑  The State of Michigan *Learn About the 50 States*. Netstate. Viitattu 25.3.2012. (englanniksi)
5. 1 2  Michigan – Climate City-data.  Arkistoitu 16.1.2013. Viitattu 12.1.2014. (englanniksi)
6. ↑  Detroit Climatological Information World Meteorological Organization. Viitattu 12.1.2014. (englanniksi)
7. ↑  Thomas Brinkhoff: Citypopulation *citypopulation.de*. Viitattu 20.8.2009. (englanniksi)
8. 1 2 3  General Michigan State History *50 states*. Viitattu 24.3.2012. (englanniksi)
9. ↑  Finnish Americans *Countries and their cultures*. Viitattu 23.12.2013. (englanniksi)
10. 1 2  Counts, Glenn & Ronson, Steve & Spenser, Kurt: Detroit: The New Motor City Stanfordin yliopisto.  Arkistoitu 10.12.2011. Viitattu 1.2.2014. (englanniksi)
11. ↑  World War II Arsenal Michigan Department of Natural Resources. Viitattu 1.2.2014. (englanniksi)
12. ↑  Unemployment and Relief Michigan Historical Museum.  Arkistoitu 18.3.2014. Viitattu 1.2.2014. (englanniksi)
13. ↑  Michigan State Legislature US Legal. Viitattu 22.12.2013. (englanniksi)
14. ↑  Gretchen Whitmer sworn in as Michigan's 49th governor =The State News. Viitattu 12.1.2019. (englanniksi)
15. ↑  Michigan Counties - Populated Places in 83 Counties Home town locator. Viitattu 1.2.2014. (englanniksi)
16. ↑  Michigan & Capital Punishment  2002. Michigan Bar Journal. Viitattu 1.2.2014. (englanniksi)
17. ↑  Gross State Product Greyhill Advisors. Viitattu 22.12.2013. (englanniksi)
18. ↑  Economy of Michigan *Learn About the 50 States*. Netstate. Viitattu 25.3.2012. (englanniksi)
19. ↑  Michigan Top Industries, Companies and Employers About.  Arkistoitu 3.2.2014. Viitattu 1.2.2014. (englanniksi)
20. ↑  The facts on Michigan’s Tax Climate Tax foundation.  Arkistoitu 2.2.2014. Viitattu 1.2.2014. (englanniksi)
21. ↑  List of all airports in Michigan, USA Airport Authority. Viitattu 9.2.2014.
22. ↑  List of the major international airports throughout the United States Nations Online. Viitattu 9.2.2014. (englanniksi)
23. ↑  Michigan Port Index World Port Source. Viitattu 9.2.2014.
24. ↑  Port Industry Statistics - U.S. Port Rankings by Cargo Tonnage (2011) American Association of Port Authirities. Viitattu 9.2.2014. (englanniksi)
25. ↑  Kainuulaisten mainareiden jäljillä Michiganissa *Kainuun Sanomat*. Kainuun Sanomat Oy / Alma Media.  Arkistoitu 24.12.2013. Viitattu 23.12.2013.
26. ↑  List of top Universities and Colleges in Michigan by University Web Ranking. 4icu.  Arkistoitu 3.2.2014. Viitattu 1.2.2014. (englanniksi)
27. 1 2 3  Michigan Encyclopedia Britannica. Viitattu 12.1.2014. (englanniksi)
28. ↑  Francis Ford Coppola – A Filmmaker’s Life *The New York Times*. The New York Times Company. Viitattu 2.2.2014. (englanniksi)
29. ↑  Joyce Carol Oates Biography Achievement. Viitattu 2.2.2014. (englanniksi)
30. ↑  Motown Gold Collection CSA. Viitattu 2.2.2014. (englanniksi)
31. ↑  DelBene, Kaitlyn: University of Michigan’s Famous Alumni and Celebrities Haunt the Dorms, Rentals of Ann Arbor (kuvateksteissä) Huffington Post Detroit. Viitattu 2.2.2014. (englanniksi)
32. ↑  Timeline Detroit Tigers. Viitattu 12.1.2014. (englanniksi)

Aiheesta muualla
----------------

* Kuvia tai muita tiedostoja aiheesta **Michigan** Wikimedia Commonsissa

* 

* Matkaopas aiheesta Michigan Wikivoyagessa (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvallat Yhdysvaltain hallinnolliset alueet |
| --- |
|  |
| Osavaltiot | 
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington
* Wisconsin
* Wyoming

 |  |
|  |
| Liittopiiri | 
* Washington (DC)

 |
|  |
| Saarialueet | 
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret

 |
|  |
| Erillisalueet | 
* *Bajo Nuevo ja Serranilla*
	+ kiistanalaisia
* Bakerinsaari
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Wakensaari

 |
|  |
| 
* luettelo Yhdysvaltain osavaltioista ja territorioista
* intiaanireservaatti

 |

 |